Domna qazları. Qara metallurgiya müəssisələrindən dəqiq məlumat alınmayanda, statistiklər nəzərə almalıdırlar ki, domna sobalarından kənarda istifadə olunan bütün domna və koks qazı havanın qızdırılması üçün istifadə olunur və enerji sektorunda istehlak olunmuş hesab edilməlidir. Domna sobasına yüklənən bütün koks, kömür və neft məhsulları çevrilmə sektorunda istifadə olunmuş sayılmalıdır. Bəzi hallarda təbii qazın istifadəsi göstərilə bilər, lakin onun istifadə xüsusiyyəti aydın deyil, çünki o, müxtəlif məqsədlər üçün istifadə oluna bilər (çevrilmələr üçün və ya enerji mənbəyi kimi). Əgər təbii qazın istifadəsi göstərilirsə, qazın istifadəsinin çevrilmə və ya enerji sektoruna aid edilməsini dəqiqləşdirmək üçün statistik məlumatları təqdim edənlə məsləhətləşməlidir. Domna sobalarında koksun istifadəsini qeyri-enerji istehlakı kimi göstərmək olmaz.